open-index/open-wikipedia-markdown huggingface dataset:
Hun lekte med ilden

***Hun lekte med ilden*** (britisk tittel: **', amerikansk tittel: **') er en britisk-amerikansk mysteriefilm fra 1957 regissert av Sidney Gilliat. Val Valentine adapterte Winston Grahams roman *Fortune Is a Woman*, som ble utgitt i 1953, mens Sidney Gilliatt og Frank Launder skrev manuset. I rollene ses blant annet Jack Hawkins, Arlene Dahl og Dennis Price.

## Innspillingsfakta
Filmen ble spilt inn fra 6. september til 20. november 1956 i Shepperton Studios i London, Storbritannia.

## I rollene
*Jack Hawkins - Oliver Branwell
*Arlene Dahl - Sarah Moreton Branwell
*Dennis Price - Tracey Moreton
*Violet Farebrother - Mrs. Moreton
*Ian Hunter - Clive Fisher
*Malcolm Keen - Gamle Abercrombie
*Geoffrey Keen - Michael Abercrombie
*Patrick Holt - Connor
*John M. Robinson - Berkeley Reckitt (kreditert som John Robinson)
*Michael Goodliffe - Sersjant Barnes
*Martin Lane - Detective Constable Watson
*Bernard Miles - Mr. Jerome
*Christopher Lee - Charles Highbury
*Greta Gynt - Vere Litchen
*John Phillips - Willis Croft
*Patricia Marmont - Ambrosine

## Referanser


## Eksterne lenker
*
Yvonne Hjerting

**Yvonne Hjerting** (født 1939) er en norsk billedkunstner som i hovedsak arbeider med grafikk, men også tegning. Hun har vært bosatt i Svolvær og senere på Jeløya i Moss. 
   
Hjerting er utdannet ved Valand Konsthøgskola, Gøteborg og Det Kongelige Danske Kunstakademi, København, med eksamen i 1965. I København traff hun billedkunstneren Dag Arnljot Rødsand fra Svolvær, de ble senere gift og flyttet til Svolvær i 1970. I Svolvær etablerte de et grafikkverksted i den gamle realskolen. Verkstedet var åpent for besøkende kunstnere.

Hennes motiv er inspirert av dagliglivet, naturen, menneskene og dyrene og sin egen drømmeverden. Disse inntrykkene overfører hun til grafiske dyptrykk. Hun arbeidet som grafiker frem til 1990-tallet. Senere har det blitt tegninger.

Hjerting har deltatt på en rekke utstillinger og er innkjøpt av Nasjonalgalleriet, Riksgalleriet, Norsk Kulturråd og Oslo kommunes samlinger.

## Referanser


## Eksterne lenker
* Yvonne Hjerting - Norsk kunstnerleksikon
Bernt Alaborg

**Bernt Gudbrandr Alaborg**  (født 1954 i Oslo) er en norsk dikterfilosof.

## Bibliografi

* 2009 Diktsamling (Kolofon) ISBN 9788230005552
* 2011 Dimensjoner (Kolon) ISBN 9788230008577
* 2014 Eksistens=væren: spørsmålet om meningen med væren (Kolofon) ISBN 9788230010723 (filosofibok) 

## Referanser
Euler-karakteristikk

**Euler-karakteristikk** er et tall som benyttes innen geometri og topologi for å beskrive den generelle formen til et legeme uavhengig av hvordan det blir bøyet og tøyet. Denne blir betegnet med den greske bokstaven *&chi;*. For eksempel kan en smultring kontinuerlig deformeres til en kopp med hanke. De har derfor samme Euler-karakteristikk. Det har også en kube og en kule.

Dette topologiske tallet har fått sitt navn fra Leonhard Euler som først innførte det i forbindelse med sine studier av formen til forskjellige polyeder. Han viste at antall hjørner *V*, antall kanter *E* og antall sideflater *F* alltid er forbundet med formelen *V - E + F = 2*. Ut fra dette ble disse legemene sagt å ha Euler-karakteristikk *&chi;* = 2. Det gjelder også for en kule eller en murstein. Denne oppdagelsen kalles nå for Eulers polyedersetning og kan benyttes til å vise at det finnes kun fem platonske legemer. 

## Definisjon

For mer kompliserte legemer med hull kunne setningen utvides til den mer generelle formen

:  \chi = V - E + F = 2 - 2g 

hvor tallet *g* er genus til legemet og sier hvor mange hull eller hanker det har. En smultring har genus 1 og derfor Euler-karakteristikk 0.

I moderne matematikk kan man bruk homologi for rom eller legemer med vilkårlig høy dimensjon *d*&thinsp; til å dele dette opp i underrom med hvert sitt Betti-tall *b<sub>k</sub>*. Euler-karakteristikken til legemet er da gitt som

:  \chi = \sum_{k =0}^d (-1)^k b_k = b_0 - b_1 + b_2 - b_3 + \cdots 

hvor Betti-tallene kan beregnes ved bruk av algebraisk homologi. Dette resultatet går tilbake til Henri Poincaré.

## Utledning

Hver kant teller som *E* = 1 og har i utgangspunktet *V* = 2 hjørner. Er denne kanten uforbundet med andre, er derfor  Kobler man to slike kanter sammen med et hjørne fra hver av dem, er etter sammnekoblingen , men  da et hjørne er felles. Fremdeles er derfor  Hekter man sammen flere og flere kanter slik sammen, vil  fortsatt holde så lenge ingen av kantene inngår i en lukket kurve som avgrenser en flate, det vil si at nettverket er *åpent*.

Men så snart nettverket inneholder en avgrenset flate, blir *V - E* = 0. Dette ser man for eksempel med  kanter som kobles sammen til en trekant med  hjørner. Dette resultatet kan skrives mer formelt som  hvor *F* teller hvor mange flater som er avgrenset. 

Dette forutsetter at flatene ikke kobles sammen slik at de avgrenser et volum. Det ser man for eksempel fra et tetraeder som har  hjørner,  kanter og  flater slik at  Men kuttes denne opp langs tre tilstøtende sider, blir   og  slik at  Generelt kan man derfor for et slikt nettverk i tre dimensjoner skrive  hvor *S* teller hvor mange lukkete rom flatene avgrenser. Denne argumentasjon kan da benyttes til å konkludere at  for et polyeder i tre dimensjoner med *g* hull eller hanker.

## Referanser


## Litteratur
* D. W. Blackett, *Elementary Topology*, Academic Press,  London (1982). ISBN 0-12-103060-1

## Eksterne lenker

* F. Rønning, ''Hvor mange kanter har en firedimensjonal terning''? Tangenten, **2**, 5-17 (2010).
Budalselva kraftverk (Kinn)

**Budalselva kraftverk** er et vannkraftverk ved Sunndalsvatnet i Kinn kommune i Vestland.

Det er et elvekraftverk som utnytter et fall på 107 meter i Budalselva.

Installert effekt er 540 kW fra en peltonturbin. Antatt årsproduksjon er 3 GWh.

## Referanser


## Kilder
* 
* NVE vannkraftdatabase
Wikipedia-monumentet

**Wikipedia-monumentet** (polsk: *Pomnik Wikipedii*) er et offentlig kunstverk i Słubice i Lubusz voivodskap i Polen som ble avdekket 22. oktober 2014. Skulpturen er reist for å hylle bidragsyterne til det brukergenererte oppslagsverket Wikipedia. Den er laget av den armenskfødte kunstneren Mihran Hakobyan i glassfiberarmert plast, og er plassert på Plac Frankfurcki (Frankfurtstorget) ved byens universitet, ikke langt unna broen til den tyske byen Frankfurt an der Oder.

## Beskrivelse
Inkludert sokkel er skulpturen rundt to meter høy og veier 350&nbsp;kg. Den er laget av glassfiberarmert plast som er farget for å minne om bronse, og støttes av en stålstruktur. Sokkelen fremstiller papirstabler, og oppå den står fire personer som holder oppe en globus som fremstiller Wikipedias logo. På inskripsjoner på polsk, tysk og engelsk hylles de frivillige bidragsyterne, og Wikipedia beskrives som en av pålene kunnskapssamfunnet hviler på.

De fire personene representerer de anonyme bidragsyterne fra jordas fire hjørner, men var opprinnelig ment å skulle symbolisere de fire største Wikipedia-språkene ettersom Wikipedia på polsk var den fjerde største da prosjektet ble påbegynt i 2010.

Papirstablene er en hyllest til Johannes Gutenberg og boktrykkerkunsten, som muliggjorde mer omfattende spredning av det skrevne ord.

Skulpturen ble finansiert av de lokale myndighetene og kostet 60 000 złoty.

## Referanser
Windsor-uniform

**Windsor-uniform** er en klesdrakt båret av mannlige medlemmer av den britiske kongefamilien (og de øverste medlemmene av hoffet) ved Windsor Castle. 

Uniformen ble innført av Georg III i 1779. Den formelle varianten, som hadde en god del gulldekorasjoner, overlevde ikke etter 1936, men den uformelle typen bæres fortsatt: en mørk blå jakke med røde facings. Den bæres nå kun ved Windsor Castle, og siden kong Edward VIIs tid har den generelt kun blitt brukt som kveldsantrekk (men Charles, fyrste av Wales har båret en versjon av den som rideantrekk.
Scotland Yards overmann

***Scotland Yards overmann*** (britisk tittel: **' – amerikansk tittel: **') er et britisk-amerikansk detektivdrama fra 1952 regissert av Francis Searle. I rollene ses blant annet Richard Carlson, Greta Gynt, Rona Anderson og Herbert Lom.

## Innspillingsfakta
Filmen ble spilt inn fra slutten av mai til midten av juni 1951 i Bray Studios i Windsor i England.

## I rollene
*Richard Carlson - Stephen «Whispering» Smith
*Greta Gynt - Louise Balfour, tidligere kjent som Sylvia Garde
*Rona Anderson - Anne
*Herbert Lom - Roger Ford
*Alan Wheatley - Hector Reith
*Reginald Beckwith - Manson
*Dora Bryan - Miss La Fosse
*Daniel Wherry - Dr. Taren
*Michael Ward - Resepsjonist
*Danny Green - Cecil Fleming

## Referanser


## Eksterne lenker
*
Kimia Alizadeh

**Kimia Alizadeh Zonouzi** (; født 10. juli 1998) er en iransk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en bronsemedalje fra 2015. Under sommer-OL i Rio i 2016 ble hun historisk da hun ble den første kvinnelige utøveren fra Iran som tok medalje i et OL, da hun i bronsefinalen slo svenske Nikita Glasnovic.

I januar 2020 opplyste hun at hun hadde hoppet av fra regimet i Iran. Hun flyktet til Tyskland og fortsatte treningen. Hun ble tatt ut av IOC til det olympiske flyktninglaget under Sommer-OL 2020, hvor hun ble utslått i bronsefinalen.

Under Sommer-OL 2024 som ble avholdt i Paris, tok hun bronse.

## Referanser


## Eksterne lenker
*
He Xinyin

**He Xinyin** (; født 1517 i Yongfeng i dagens provins Jiangxi i Kina, død 1579) var en ledende representant for den av Wang Gen grunnlagte  Taizhouskolen (*Taizhou xuepai* 泰州学派) innen neokonfucianismen i Ming-dynastiets tid. Han er forfatter av *He Xinyin ji* 何心隐集.

Alternative navn eller romaniseringsmåter: Ho Hsin-yin; Liang Ruyuan; He Zhuqian; He Fushan; Liang Ju-yüan; 何心隐.

## Referanser


## Litteratur
* Ronald G. Dimberg: *The Sage and Society: The Life and Thought of Ho Hsin-yin* (Honolulu: University of Hawai'i. Press, 1974)
* Andrea-Mercedes Riegel: *[http://books.google.com/books?id=LoRoukbrPT4C&pg=PA163&lpg=PA163&dq=#v=onepage&q&f=false Das Streben nach dem Sohn: Fruchtbarkeit und Empfängnis in den medizinischen Texten Chinas von der Hanzeit zur Mingzeit]*. 1999
Eva Calvo

**Eva Calvo Gómez** (født 29. juli 1991) er en spansk taekwondoutøver. Hun tok gull i EM i taekwondo 2014, bronse i Europalekene 2015, bronse i VM i taekwondo 2013 og sølv i VM i taekwondo 2015.

## Eksterne lenker
*
Nikita Glasnović

**Nikita Glasnović** (født 17. januar 1995) er en svensk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en kvartfinale. I EM har hun en bronsemedalje fra 2014.

## Referanser


## Eksterne lenker
*
Hakima El-Meslahy

**Hakima El-Meslahy** (født 17. mars 1988) er en marokkansk taekwondoutøver. Hun har ingen større internasjonale titler, men har vunnet det afrikanske mesterskapet to ganger.

## Eksterne lenker
*
Ulovlig last

***Ulovlig last*** (britisk tittel: **) er et britisk politidrama fra 1954, regissert av Harold French. Manuset ble skrevet av Sydney Box. I rollene ses blant annet Nigel Patrick, Elizabeth Sellars og Terence Morgan.

## Handling
En toll-agent mottar informasjon om en narkotika-smugling som snart skal finne sted. Roger Compton og søsteren hans Rita blir snart mistenkt for å stå bak disse planene. 

Toll-agenten følger derfor etter dem først til Cannes, og deretter til London. Men etter hvert begynner denne agenten å utvikle romantiske følelser for den attrktive Rita...

## I rollene
* Nigel Patrick - Politibetjent Michael Kenyon  
* Elizabeth Sellars - Rita Compton  
* Terence Morgan - Roger Compton  
* Greta Gynt - Madame Simonetta
* Joyce Grenfell - Lady Flavia Queensway
* Theodore Bikel - Max
* Eric Pohlmann - Steven Lasovich
* Jack Warner - Alec White

## Referanser


## Eksterne lenker
*
Caroline Marton

**Caroline Marton** (født 1984) er en australsk taekwondoutøver. Hun har ingen større internasjonale titler, men tok gull under Stillehavslekene 2015, samt sølv i det asiatiske mesterskapet i 2004. Hun er søsteren til verdensmester i taekwondo, Carmen Marton.

## Eksterne lenker
*
Rahma Ben Ali

**Rahma Ben Ali** (født 15. september 1993) er en tunisisk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en kvartfinale. Hun tok også blant annet gull under Afrikalekene 2011.

## Eksterne lenker
*
Anno 1602

***Anno 1602: Creation of a New World*** er et strategivideospill utviklet av Max Design og gitt ut av SunFlowers, hvor målet er å kolonisere øyer. Det ble først gitt ut i Europa 24. september 1998.

## Gameplay
Spilleren er nødt til å skape en realistisk og levelig verden, og kan modellere området etter sin egen smak. Spilleren kontrollerer en navnløs europeisk nasjon i år 1602 etter Kristus, som ønsker å utvide sin makt til resten av verden. Når spillet begynner, må spilleren finne en øy i nærheten, kolonisere den og begynne å bygge opp en fungerende økonomi. Det endelige målet er å oppdage flere områder, bosette disse, utvikle seg og handle med andre spillere. Spilleren kan også handle med sine egne kolonier og forskjellige nøytrale datamaskin-kontrollerte spiller - deriblant innfødte stammer.

Etter hvert som spillerne bygger seg opp, går innbyggerne gjennom forskjellige sosiale klasser: pionerer, nybyggere, borgere og kjøpmenn. Hver klasse krever mer sofistikerte varer som for eksempel klær, alkohol, tobakk eller krydder. Å møte disse kravene låser opp ytterligere bygninger og flere økonomiske muligheter. Å ikke dekke nødvendige behov kan føre til nedgang i befolkningen, opptøyer eller tap av inntekter.

Spillet handler i stor grad om å gjøre oppdagelser. Etter hvert som kolonien vokser og sprer seg, får spilleren tilgang til flere forskjellige bygninger, og innbyggerne får muligheten til å bygge større og mer imponerende eiendommer. Spilleren må nå et visst befolkningsnivå før de får tilgang til fabrikker som produserer våpen. Når spilleren har fått tak i disse fabrikkene, trengs også et stort antall bygninger for å produsere våpen. Etter at bygningene er bygget, må spilleren også betale en konstant strøm av penger for å holde hver bygning i gang.

Spilleren kan vinne gjennom økonomisk dominans og hvor effektivitet man er, selv uten å være avhengig av en sterk militærmakt. Imidlertid kan militære enheter som musketerer, kanoner eller krigsskip brukes til å forsvare eller angripe anddre kolonier. Spilleren kan ogå delta i kamp mot andre datastyrte fraksjoner eller flerspiller-motstandere. Spillere kan også samhandle med ulike nøytrale fraksjoner (som innfødte stammer eller karakterer som driver med frihandel) men disse interaksjonene er relativt overfladiske.

## Referanser


## Eksterne lenker
*
GnuLinEx

**gnuLinEx** eller **Linex** er en tidligere spansk  Linuxdistribusjon som var basert på Debian. Etter initiativ fra den regionale regjeringen i Extremadura, er gnuLinEx ment til bruk i alle skoler, så vel som i offentlige institusjoner. Den blir også aktivt fremmet i næringslivet og til hjemmebruk.

Distribusjonen benytter skrivebordsmiljøet GNOME, og er beregnet for x86-arkitekturen.

Versjon 2.0 ble lansert 28. mai 2002. Siste versjon er Linex 2013 og ble lansert 11. februar 2013.

## Eksterne lenker
* Linex, ved DistroWatch
Raheleh Asemani

**Raheleh Asemani** (født 21. juni 1989) er en iranskfødt belgisk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en 32-delsfinale. Frem til 2016 representerte hun Iran før hun flyttet til Belgia og begynte å representere sin nye nasjon.

Hun vant den europeiske kvalifiseringen til Sommer-OL 2016 i januar 2016, og det er sannsynlig at hun vil bli tatt ut av IOC til sin nye satsing på et «flyktninglag» som vil kalles Olympiske flyktningutøvere under Sommer-OL 2016.

Hun fikk senere belgisk statsborgerskap og skal representere Belgia under Sommer-OL 2016. Hun tok bronse under EM i taekwondo 2016.
## Referanser


## Eksterne lenker
*
Vladimir Komarov (skøyteløper)

**Vladimir Dmitrijevitsj Komarov** (født **Владимир Дмитриевич Комаров**; 5. januar 1949 i Moskva, død 23. juli 2018) var en skøyteløper som representerte Sovjetunionen på slutten av 1960- og tidlig på 1970-tallet, og i perioden 1994–2009 var han leder av det russiske skøyteforbundet for kortbaneløp og hurtigløp på skøyter.

I internasjonale mesterskap deltok han på 500 meter i hurtigløp på skøyter med en 14.-plass i Vinter-OL 1972 i Sapporo, Japan og i tre sprint-VM på skøyter i henholdsvis Inzell 1971 (18.-plass), Eskilstuna 1972 (14.-plass) og i Oslo 1973 (7.-plass).

Hjemme i Sovjetunionen tok han tre sammenlagtmedaljer i nasjonale seniormesterskap på skøyter i sprint, de samme årene han deltok i de internasjonale sprint-mesterskapene. Han tok to sølv (Kolomna 1972 og Alma-Ata 1973) og en bronse (Sverdlovsk 1971).

Han giftet seg senere med den tidligere skøyteløperen Natalja Petrusjeva. Han var leder av Russian Skating Union i perioden 1994–2009.

## Personlige rekorder

## Referanser




## Eksterne lenker
* 
*  Vladimir Komarov på Jakub Majerski's Speedskating database (Adelskalender distanser og sammenlagt)
Haby Niaré

**Haby Niaré** (født 26. juni 1993) er en fransk taekwondoutøver. Hun vant VM-gull under VM i taekwondo 2013 i klassen weltervekt. Hun har også gull og sølv fra europamesterskapet.

## Referanser


## Eksterne lenker
*
Dragonfable

***Dragonfable*** er et nettspill utviklet av Artix Entertainment. Spillet blir oppdatert hver uke. Det ble først publisert i beta 31. november 2005. Det ble gitt ut for fullt 9. juni 2006.

## Handling
Karakteren blir introdusert som en helt fra et ukjent sted som kommer til Lore, bestemt til å bli en Dragon Lord som skal eie en av de to store dragene - som ikke er klekket i separate bokser (svart eller hvit) i begynnelsen av spillet. Helten skaffer drage-egget fra Black Dragon Box, og den primære antagonisten i spillet, Sepulcher, besitter drage-egget fra den hvite drage-boksen.

Deretter må de få tak i samtlige Elemental Orbs, men Sepulcher ønsker å bruke Orbs som et middel for å oppnå mest mulig makt og verdensherredømme. Men jakten på Elemental Orbs, og den påfølgende krigen, resulterer i ekstreme ubalanser i elementene. I tillegg har en gruppe romvesen kjent som Ateala rømt til Lore fra deres egen planet, og det blir opp til spilleren å hjelpe dem også.

## Referanser


## Eksterne lenker
*
Chuang Chia-chia

**Chuang Chia-chia** (født 13. mai 1989) er en taiwansk taekwondoutøver. Hun tok gull under VM i taekwondo 2015, og hadde før det en bronse fra 2013. Hun har også bronse fra Asialekene og gull, sølv og bronse fra det asiatiske mesterskapet.

## Eksterne lenker
*
Melissa Pagnotta

**Melissa Pagnotta** (født 22. september 1988) er en canadisk taekwondoutøver. Hun har ingen større internasjonale titler, men vant de panamerikanske leker i 2011.

## Eksterne lenker
*
Oh Hye-ri

**Oh Hye-ri** (født 30. april 1988) er en sørkoreansk taekwondoutøver. Hun tok gull under VM i taekwondo 2015, samt sølv under VM i taekwondo 2011.

Hun tok gull under Sommer-OL 2016.

## Referanser


## Eksterne lenker
*
Lydspill

**Lydspill **er elektroniske spill som kan ligne på videospill, men fokuserer mer på det som høres enn det som sees.

De første spillene av denne arten var hovedsakelig utviklet som videospill for blinde, og ble gjerne utviklet av amatørprogrammerere. De utvikles også slik i dag. Men ettersom flere og flere ble interessert i spill av denne typen, så ble det etter hvert en populær plattform for lydartister og forskere for å utvikle spill for funksjonshemmede. De fleste lydspill spilles på en datamaskin, men det finnes noen for spillkonsoller, blant annet WARP.

Lydspill eksisteres på samme måte som andre videospillsjangere, for eksempel eventyrspill, bilspill, actionspill og så videre.
## Referanser
Dette skal du svi for

***Dette skal du svi for*** (britisk tittel: **' – amerikansk tittel: **') er et britisk-amerikansk krimdrama fra 1951 regissert av Joseph M. Newman.

Manuset ble skrevet av George Callahan og William Rose. Det var basert på James Hadley Chases roman *I'll Get You for This*, som ble utgitt i 1947. I rollene ses blant annet George Raft, Coleen Gray og Enzo Staiola. Sistnevnte ble i flere anmeldelser rost for sitt skuespilleri. Staioli, som var den unge stjernen i den italienske filmen *[[Sykkeltyvene]]* fra 1948, spiller Toni i denne filmen.

## Handling
Den amerikanske gambleren Nick Cain ankommer San Paola ved kysten av Middelhavet, og blir snart venn med en foreldreløs italiensk gutt - som heter Toni - som forsøker å tjene penger på å pusse sko. Men Nick blir forvirret over mottakelsen og velkomsten han får fra ledelsen ved et kasino, frem til han oppdager at han har blitt anklaget for å ha myrdet en amerikansk finansagent. Nick stikker deretter av sammen med Kay Wonderly, og de reiser til en øde landsby hvor han forlater Kay for å gjemme seg på egen hånd.

Nick får deretter hjelp fra en mystisk karakter ved navn Massine, som han mistenker for å ønske belønningen som ble tilbudt til de som klarer å arrestere Nick. Men Nick oppdager snart at mennene som var ansvarlige for agentens død, faktisk er medlemmer av en internasjonal gruppe som forfalsker penger. Kjeltringene bruker også det samme kasinoet som Nick hadde besøkt tidligere, for å sende ut de falske pengene.

## Innspillingsfakta
Innspillingen tok til i slutten av april 1950.

## Rolleliste
* George Raft - Nick Cain
* Coleen Gray - Kay Wonderly
* Enzo Staiola - Toni
* Charles Goldner - Massine
* Walter Rilla - [Eric] Mueller
* Martin Benson - [Francisco] Sperazza
* Peter Illing - [Armando] Ceralde
* Hugh French - [Miles] Travers
* Peter Bull - Hans
* Elwyn Brook-Jones - The Fence
* Greta Gynt - Claudette Ambling

## Referanser


## Eksterne lenker
*
Rabia Güleç

**Rabia Güleç** (født 5. juni 1994) er en tysk taekwondoutøver. Hun har ingen større internasjonale titler, men har en rekke medaljer fra europamesterskapet i taekwondo.

## Eksterne lenker
*
Cansel Deniz

**Cansel Deniz** (født 26. august 1991) er en kasakhstansk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en fjerdeplass.

I Sommer-OL 2020 i Tokyo ble hun utslått i kvartfinalen.

## Eksterne lenker
*
Nigora Tursunkulova

**Nigora Tursunkulova** er en usbekisk taekwondoutøver. Hun har ingen større internasjonale titler, men ble nummer to i den asiatiske kvalifiseringen til Sommer-OL 2016, og ble dermed kvalifisert til lekene.

Under Sommer-OL 2020 i Tokyo ble hun utslått i første runde.

## Eksterne lenker
*
Aniya Louissant

**Aniya Louissant** (født 9. september 1998) er en amerikansk taekwondoutøver. Hun har ingen større internasjonale titler, men ble nummer to i den panamerikanske kvalifiseringen til Sommer-OL 2016, og ble dermed kvalifisert for lekene. Der hun representerte Haiti.

## Eksterne lenker
*
Dyrstad kraftverk

**Dyrstad kraftverk** er et vannkraftverk ved Nordgulen i Bremanger kommune i Vestland.

Det er et elvekraftverk som utnytter et fall på 260 meter.

Installert effekt er 1 MW. Årsproduksjon er 4,5 GWh.

Dyrstad Kraft AS eies av Norsk Vannkraft AS.

## Referanser


## Kilder
* 
* NVE vannkraftdatabase
* Energiutredning Bremanger
* Norsk Vannkraft AS
Pears Institute for the Study of Antisemitism

**Pears Institute for the Study of Antisemitism** ble opprettet i 2010 som et senter for forskning, utdannelse og utformin av politikk relatert til antisemittisme og raseintoleranse.

Instituttet er basert ved Birkbeck, University of London og ble etablert av Pears Foundation.

## Referanser
Liste over ordførere i Otterøy

**Liste over ordførere i Otterøy**. Det området som senere skulle utgjøre Otterøy kommune, lå opprinnelig under Fosnes etter innføringen av formannskapslovene av 1837. Otterøy ble utskilt fra Fosnes som egen kommune i 1913. I 1964 ble Otterøy delt, så selve Otterøya ble lagt til Namsos kommune, mens Statland på sørsiden av Namsenfjorden ble lagt til Namdalseid kommune.

## Fotnoter


## Referanser
Jean-François Duclerc

**Jean-François Duclerc** (født i Guadeloupe (ukjent år), død 18. mars 1711 i Rio de Janeiro) var en fransk sjørøver og ridder i Saint-Louis-ordenen.

Han ble født i Guadeloupe som sønn av Jean Duclerc. Han startet en karriere i den franske marinen, først som kaptein på et brannskip og så på en fregatt. Den 10. mai 1710 seilte han fra Leene Rochelle som kommandant på en liten flåte som skulle angripe Rio de Janeiro. Han hadde bare seks skip og 1&nbsp;200 mann til disposisjon. Mot slutten av august 1710 nådde de Rio og prøvde å erobre byen. Raidet ble mislykket. Portugiserne visste at de var på vei og hadde ingen vansker med å knuse den lille styrken. 400 franskmenn mistet livet og 700 ble tatt til fange, inkludert Duclerc. Tross i dette ble han slått til ridder av Saint-Louis-ordenen. Den 18. mars 1711 ble Duclerc myrdet i fengsel under mystiske omstendigheter av en gruppe maskerte menn. I september 1711 klarte en langt større fransk styrke under Duguay-Trouin å erobre Rio de Janeiro og frigjøre de gjenværende fangene fra raidet til Duclerc.

## Kilder
* Biografiske data
Nærfeltskommunikasjon

**Nærfeltskommunikasjon** (engelsk: *near field communication*, NFC) er en nettverksteknologi som gjør at to enheter kan kommunisere trådløst over korte avstander (ca. 4–20&nbsp;cm) med hverandre. Nærfeltskommunikasjon anvendes primært til å dele data, parre enheter og utføre transaksjoner, for eksempel mobilbetaling.

Teknologien er basert på radiofrekvensidentifikasjon (RFID).

## Anvendelsesområder
* Google Inc. har laget en elektronisk lommebok som kan benytte NFC.
* trådløse/kontaktfrie elektroniske billettsystemer:
** Rejsekort - landsdekkende offentlige transportmidler i Danmark.
** Oyster Card - offentlige transportmidler i London.
** Suica - offentlig togtransport i Japan.

## Sikkerhet
Den maksimale avstand som nærfeltskommunikasjon virker med, er ganske visst kun noen få centimeter, men kommunikasjonen er i seg selv ikke sikker. Eftersom NFC er trådløs, risikerer man avlytning. Derfor bør enheter som implementerer NFC, for eksempel fremtidige betalingssystemer tilknyttet mobiltelefoner, gjennomføre en form for kryptering av de overførte data.

For å oppnå maksimal sikkerhet, kreves et samarbeide mellom forskjellige parter: produsentene bør for eksempel beskytte NFC-mobiltelefoner gjennom krypterings- og autoriseringsprosess, brukeren bør anvende kodeord, tastaturlås og et antivirusprogram for å beskytte sin enhet eller mobiltelefon; programutviklere og de som leverer transaksjonstjenester bør anvende antivirusprogrammer og andre sikkerhetsløsninger for å forhindre at systemet infiseres av spionprogrammer og sabotasjeprogrammer.

## Historie
Den første telefon med innbygget NFC-understøttelse var Nokia 6131 fra 2007, mens den første smarttelefon med NFC-understøttelse var den *Android*-baserte Samsung Nexus S fra 2010.

## Referanser


## Eksterne lenker
* nfcworld.com: A definitive list of NFC phones
Virgil Hnat

**Virgil Hnat** (født 1936 i Făgăraș, død 21. mars 2001 i București) var en rumensk håndballspiller som ble to ganger verdensmester med det rumenske herrelandslaget. Han spilte som back. Etter at han la opp som spiller, ble han trener.

Som medlem av Dinamo București ble han flere ganger landsmester og vant EHF Champions League i 1965.

Han vant to verdensmestertitler med det rumenske landslaget for menn (1961, 1964), en sølvmedalje ved Verdensmesterskapet i utendørshandbåll (med 11 spillere) (Østerrike, 1959) og en bronsemedalje i 1967 i Sverige. Ved verdensmesterskapet i 1961 ble han utnevnt som «Beste spiller», og ved verdensmesterskapet i 1964 som «Beste back».

Han hadde diplom fra Idrettshøyskolen i București, og er kjent som oppfinneren av kasteteknikken som på rumensk heter *aruncare cu evitare* («kast med unnvik»).

Som trener trente han flere lag i Romania og Tyskland.

Han døde som følge av hjertestans.

## Referanser
Orloff og Tarakanova

***Orloff og Tarakanova*** (britisk tittel: **) er en britisk-italiensk eventyrfilm fra 1950 regissert av Sidney Salkow. Manuset ble skrevet av Doreen Montgomery og Hagar Wilde etter Jacques Companéez' fortelling *Tarakanova*. I rollene ses blant annet Richard Greene, Valentina Cortese og Greta Gynt.

## Handling
På 1700-tallet sender keiserinne Katarina den store av Russland sin elsker, grev Aleksej Orlov, til å kidnappe hennes rival om tronen, Elizabeth, fyrstinne Tarakanova, i Venezia. Orloff ender imidlertid med å forelske seg i fyrstinnen.

## I rollene
*Richard Greene - Grev Aleksej Orlov (Count Alexei Orloff)
*Valentina Cortese - Elizabeth, fyrstinne Tarakanova
*Greta Gynt - Grevinne Loredana Camponiello
*Binnie Barnes - Katarina II av Russland (Catherine II of Russia)
*Charles Goldner - General Korsakov
*Hugh French - Kaptein Serge Nikolsky
*Walter Rilla - Fyrst Radziwill
*Dennis Vance - Vasska
*Bill Tubbs - Boris

## Referanser


## Eksterne lenker
*
Ham (Somme)

**Ham** er en kommune i departementet Somme i Picardie i det nordlige Frankrike.

## Geografi
Ham ligger i krysset mellom riksveiene D930 og D937 om lag  sydvest for Saint-Quentin, helt sydøst i departmentet, nær grensen til Aisne. Nabo-landsbyene Estouilly og Saint-Sulpice ble slått sammen med Ham i 1965 og 1966 respektivt.

## Historie
Ham er nevnt første gang i 932 som eiendommen til seigneur Erard, juniormedlem av Counts of Ponthieu. Byen ble senere erobret av Hertugen av Vermandois på 1100-tallet. I det 13. århundre var den eiet av en familie fra Ham.  Fra 7. april til 13. juni 1917 holdt Lafayette Escadrille til her.

## Borgen i Ham

De første stenbygninger skriver seg 1200-tallet og skal være satt opp av en lokal adelsmann, Odon IV. 
På 1400-tallet ble borgen ombygget til en formidabel festning av Johan II av Luxembourg.
I 1465 bygde Johans nevø, Louis de Luxembourg, borgtårnet, et 33 meter høyt rundt tårn med 11 meter tykke vegger. 
I 1917 under første verdenskrig sprengte tyske soldater mye av festningen. Alt som nå er tilbake er inngangen til tårnet og vestibylen til borgtårnet og forsvarsmuren.

## Befolkningsutvikling
***Antall innbyggere i kommunen Ham (Somme)***

## Referanser


## Litteratur
* Charles Gomart: *Ham, its castle and its prisoners*, 1864, nytt opplag : "La Vague Verte" , 2000.

## Eksterne lenker
* 
* Kommunedata INSEE
* Château de Ham
* Artikkel og bilder fra slottet i Ham
Olav Reidar Letrud

**Olav Reidar Letrud** (født 2. juli 1922, død 28. april 1991) var en norsk kunstmaler. 

Han kom til på småbruket Myren i Kvam i Nord-Fron. Som 2-3 åring flyttet hans foreldre til Buflåten i Sel, hvor han vokste opp sammen med sine etterhvert 7 søsken. Han var svært tidlig interessert i tegning og maling. Som unggutt laget han også mange dekorasjoner av greiner og trerøtter som han omformet til menneske- og dyrelignende figurer.

Malingen tok han til med for fullt da han kom til Olden i Stryn i Nordfjord, og traff den hollandske maleren Jap Doijeward. Der bodde han i 20 somre hos fru Singer på Dalheim, enken etter den amerikanske kunstmaler William Henry Singer jr..
Senere reiste Reidar til Amerika og studerte videre der. Han portretterte blant andre løperen Jesse Owens, før han fikk i oppdrag å male Kong Olav for den norske klubb i Chicago.

Tilbake i hjemlandet både malte og tegnet (oljestift) Reidar Letrud såvel stilleben som portretter og naturmotiver. 
I senere år bosatte han seg på tettstedet Tretten i Gudbrandsdalen, og der brukte han mye av sin tid til å handle med antikviteter. Han ble gift med Gunhild Følling og fikk datteren Kristin som flyttet til Italia og giftet seg der. Reidar som han gjerne kaltes, døde brått våren 1991, bare 68 år gammel.

## Referanser
Jacques Cassard

**Jacques Cassard** (1679–1740) var fransk marineoffiserer og kaper.

## Biografi
Cassard begynte karrieren som sjømann 14 år gammel på et handelsskip som familien eide. I januar 1697 gikk han inn i den franske marinen på fregatten «Éclatante».

I 1700 var Cassard kaptein på et handelsskip. Året etter brøt den spanske arvefølgekrigen ut og Cassard startet som kaper. I 1705 ble han kaptein på kaperfartøyet «Saint Guillaume» og kapret 12 handelsskip og raidet Cork. To år senere kapret han 13 handelsskip med «Duchesse Anne» og fikk en grad i marinen. 

I 1709 ble Cassard forfremmet til kommandant og fikk i oppgave å eskortere en matkonvoi på 25 skip ombord på «Éclatant» med 68 kanoner. Den 29. april, med støtte fra «Sérieux», slo han fem engelske skip og konvoien kom trygt frem til Marseille.

Året etter ledet Cassard en skvadron som eskorterte en konvoi til Smyrna som hadde vært blokkert i Siracusa av en britisk flåte. Han kapret HMS «Pembroke» i slaget ved Siracusa. Konvoien nådde Toulon.

I desember 1711 fikk Cassard kommando over en seks skip stor skvadron og satte i gang et tokt der han angrep engelske, nederlandske og portugisiske kolonier på Kapp Verde-øyene og i Karibia.

Cassard pensjonerte seg i 1731. I 1736 ble han erklært sinnssyk etter å ha fornærmet kardinal de Fleury og ble holdt innesperret i Ham, hvor han døde fire år senere.

## Referanser


## Litteratur
* Philippe Hrodej: *Jacques Cassard. Armateur et corsaire du Roi-Soleil* (= *Histoire.*). Presses Universitaires de Rennes, Rennes 2002, .
* Roger Vercel: *Visages de corsaires. René Duguay-Trouin, Robert Surcouf, Claude Forbin, Jean Bart.* Albin Michel, Paris 1943.
The Grind

***The Grind*** er et amerikansk musikk- og danseprogram for ungdom som ble sendt på MTV mellom 1992 og 1997. Serien erstattet *Club MTV* og viste mennesker som danset til musikk i et studio. Serien hadde flere ulike programledere, slik som Eric Nies (rett fra *The Real World: New York*) og DJ Jackie Christie. Mens *Club MTV* var mest dance, house og freestyle, hadde *The Grind* mest hiphop og rap med en dancelåt innimellom.

## Referanser


## Eksterne lenker
*
Brian Robertson (gitarist)

**Brian Robertson** (født 12. februar 1956 i Glasgow i Skottland) er en skotsk gitarist som ble med i Thin Lizzy som 18-åring og spilte inn fem studioalbum med dem i perioden 1974-1977, samt konsertalbumene *Live and Dangerous* (1978) og *Life* (1983).

## Bakgrunn
Robertson fikk undervisning i klassisk musikk på cello og piano før han gikk over til gitar og spilte i lokale band i Glasgow. Han var med i Dream Police, som senere skulle ende opp som Average White Band.

## Karriere
En venn av Robertson jobbet som roadie for Thin Lizzy og tipset ham om at bandet så etter en erstatning for Gary Moore. Robertson dro som syttenåring til London, og fikk etter en audition jobben i Thin Lizzy ved siden av Scott Gorham. Han ble i bandet i nærmere fem år, og var med på den store suksessen med «The Boys Are Back in Town» og albumet *[[Jailbreak (album)|Jailbreak]]* (1976). Robertson dannet bandet Wild Horses etter at han forlot Thin Lizzy.

Robertson var en kort periode med i Motörhead og spilte inn albumet *[[Another Perfect Day (Motörhead)|Another Perfect Day]]* (1983) med dem. Det er et album som skiller seg tydelig fra resten av katalogen deres, da Robertson bidrar på en helt annen måte enn sin forgjenger, Eddie Clarke. Robertson nektet å fremføre Motörheadklassikere på turneen som fulgte, og Motörhead på sin side fremførte ikke låter fra *Another Perfect Day* live igjen etter at Robertson forlot dem før 2004.

Gjesteopptredener og kortvarige medlemskap i band inkluderer *Making Magic* av Pat Travers, *The Chinese Method* av Roy Sundholm og *Dancing in the Rain* av Frankie Miller. Han har dessuten samarbeidet med Graham Parker, Shane MacGowan fra The Pogues og Joe Strummer fra The Clash.

I 2011 ga han ut sitt første soloalbum *Diamonds and Dirt*.

## Referanser


## Eksterne lenker
* 
* 
*
Fossheimgardane mikrokraftverk

**Fossheimgardane mikrokraftverk** er et vannkraftverk ved Skei i Sunnfjord kommune i Vestland.

Det er et elvekraftverk som utnytter et fall på 115 meter i Fossheimelva.

Installert effekt er 90 kW fra en Turgo turbin. Årsproduksjon er anslått til 0,3 GWh.

Kraftverket eies av lokale grunneiere, og det meste av produksjonen går til selvforsyning i nærområdet.

## Skei elektrisitetsverk
Kraftverket erstatter det gamle Skei elektrisitetsverk fra 1916, som ble nedlagt i 1968. Det gamle likestrøm maskineriet er beholdt som en del av interiøret. Det er et lokalhistorisk kulturminne, og nybygget fungerer som et lite museum.

## Referanser


## Kilder
* 
* NVE vannkraftdatabase
Giovanni da Capistrano

**Giovanni da Capistrano** (kroatisk: *Ivan Kapistran*, ungarsk: *János Kapisztrán*, født 24. juni 1386 i Capestrano i Abruzzi i kongedømmet Napoli, død 23. oktober 1456 i Ilok som er i dagens Kroatia) var en italiensk fransiskanermunk, teolog og inkvisitor. Han æres som helgen i den katolske kirke, med festdag den 23. oktober. Han er vernehelgen for jurister.

## Liv og virke
### Bakgrunn
Giovanni da Capistrano ble født i den lille landsbyen Capestrano i Abruzzi, i en familie som var kommet til Italia med angevinerne. Han levde først et verdslig liv, studerte jus i Perugia for Pietro de Ubaldis, giftet seg, ble Perugias guvernør og var en fremstående magistrat; som sådan tok han del i den pågående strid de italienske småstatene førte seg imellom. Han ble sendt av kong Ladislaus som ambassadør til Sigismondo Malatesta, og tatt til fange og holdt fengslet.

### Fransiskaner
Etter at han hadde mistet sin unge hustru og sin formue, trådte han og Giacomo della Marca under påverkning fra Bernardinus av Siena i år 1416 inn i fransiskanerordenen. Giovanni da Capistrano henga seg umiddelbart til den strengeste askese, og forsvarte voldsomt den krevende klosterorden. Med tiden ble han presteviet i sin orden, og han hadde da lært seg å preke ved å følge med Bernardinus rundt om. Han gjorde seg kjent både som predikant og som helbreder; det fortelles at han helbredet to tusen syke personer ved en og samme anledning.

Pavene Eugenius IV og Nikolas V betrodde ham flere oppdrag, som han gjennomførte med stor iver. Han ble sendt til Milano og Burgund for å forsvare paven mot motpaven Felix V, til kongen av Frankrike, og som apostolisk nuntius til Østerrike. Giovanni da Capistrano virket under alle disse misjoner iherdig mot alt som stred mot den katolske kirkes lære, særlig mot husittenes lære. Han førte under dette flere for rette, foruten husittene, jøder på Sicilia og i Moldavia og *[[fraticelli]]* i Ferrara. Han skrev dessuten mange bøker, och var Bernardinus behjelpelig i å reformere fransiskanerordenen; blant annet støttet han Coletta di Corbie i hennes reformering av klarissene. Som teolog gikk han inn for pavens øverste myndighet overfor konsiliarismen.

I 1454 deltok han ved møtet i Frankfurt der det ble besluttes at et korstog skulle foretas mot tyrkerne for å befri Ungarn. Han fulgte János Hunyadi felttoget igjennom, og deltok i Beleiringen av Beograd. Han øde kort tid etter.

Han ble saligkåret i 1650 og helligkåret i 1690.

## Referanser


## Litteratur
* Farmer, David Hugh, *The Oxford Dictionary of Saints*. 3rd ed. Oxford: Oxford University Press 1992. ISBN 0-19-283069-4
* *The Book of Saints: A Dictionary of Servants of God*. 6th ed. London: Cassell 1994. ISBN 0-304-34357-9

## Eksterne lenker
* 
* The Catholic Encyclopedia (1910)
* Encyclopedia britannica, 11. opplag
Dougong

**Dougong** () er et kinesisk begrep for en type konsoller som er utkraget fra øverste del av en søyle for å bære takstoler og overhengende takskjegg. Stykkene føyes sammen uten bruk av lim eller klemmer.

Bruken av *dougong* går tilbake til århundrene før Kristi fødsel, og utviklet seg til et mer og mer intrikat nettverk som knyttet søyler og pilarer til takrammen. *Dougong* var i utstrakt bruk av kineserne i vår- og høstannalenes tid (770&ndash;476 BC) og ble deretter stadig mer komplekse. Høydepunktene kom i Tang- og Song-dynastienes tider. 

Etter Song-dynastiet ble metoden unødvendig. Arbeidet ble gjort på annet vis, og ble det likevel laget dougonglignende konstruksjoner, var det som regel utelukkende som ornamentering. Det er dermed ikke tradisjonell dougong man ser i senere bygninger, slik som palasser og templer, men ornamentering.

## Litteratur
*Liang Ssu Ch'eng: *Chinese Architecture, A Pictorial History*, ISBN 0-486-43999-2

## Eksterne lenker
*
*Dougong Brackets (斗拱 Dougong)
*Arts of China to A.D. 900 (utdrag om dougong)
*Chinese architecture
Retningsskive

En **retningsskive** er en innretning som med streker eller piler viser til objekter som kan sees fra et utkikkspunkt. Vanligst er det å angi fjelltopper, men steder, vann og kirker samt andre landemerker kan være oppført. Som regel er objektets navn påskrevet, høyden i meter over havet og avstand i kilometer eller meter fra der skiven står til det aktuelle objektet.

Andre betegnelser på tilsvarende konstruksjoner er fjellpeker, fjellviser, kompass, kompassrose, kompasskive, merkeskive, orienteringsplate, orienteringsskive, panoramakart, panoramaskive, panoramatavle,  peileskive, retningskompass, retningsskive, retningsviser, sikteplate, siktrose, siktskive, sikteskive, svingskive, utsiktskompass, utsiktsplate, utsiktskive, utsiktsskive eller utsiktstavle. (Engelske betegnelser er direction finder, mountain finder plate, mountain identifier, mountain identifier plaque, mountain index, mountain pointer, topograph eller toposcope).

Trenden er at det blir stadig mer populært å sette opp slike innretninger, og det fins pr. 2016 mer enn 110 retningsskiver i Norge.

Så vidt man vet, ble den første kjente sikteskiva i Norge satt opp på Rekneshaugen i Molde i slutten av 1800-tallet.
## Referanser
EM i svømmesport 2016

**EM i svømmesport 2016** var det 33. Europamesterskapet i svømmesport og ble avholdt i perioden 9.–22. mai 2016 i London Aquatics Centre i Storbritannia.

## Medaljetabell

## Program
Konkurransedatoer etter disiplin er:

* **Svømming**: 16.–22. mai
* **Stuping**: 9.–15. mai
* **Synkron**: 9.–13. mai

## Svømming
### Resultater
#### Menn

#### Kvinner

#### Mixed øvelser

### Medaljetabell svømming

## Stuping
### Resultater
#### Menn

#### Kvinner

#### Lagøvelse

### Medaljetabell stuping

## Synkronsvømming
### Resultater

### Medaljetabell

## Referanser


## Eksterne lenker
*
Dødsmarsjen fra Brno

**Dødsmarsjen fra Brno** (tysk: *Brünner Todesmarsch*) var en del av den kollektive fordrivelsen av tyskere fra Tsjekkoslovakia etter den andre verdenskrigen. Mer enn 20 000 mennesker ble drevet til fots fra Brno til Østerrike, hvorav minst 2 000 døde underveis.

Det såkalte Nasjonalutvalget for Stor-Brno bestemte 29. mai 1945 å utvise samtlige tyskspråklige kvinner, barn og gamle fra den nå tsjekkiske byen Brno og omegn (tysk: Brünn). Etnisk tyske menn mellom 14 og 60 var allerede arrestert og bragt i fangeleire. På kvelden den 30. mai  ble ca. 20 000, kanskje så meget som 26 000 mennesker samlet på et torg i Brno. Derfra ble de drevet til fots mot Østerrike, i første omgang over Donau til Linz. Om morgenen 31. mai strakk rekken av mennesker seg 16 kilometer og folkemengden økte senere til 28.000 med personer fra byer på veien. Bare noen få, enkelte høygravide og svært syke, ble tilbake i Brno. Resten tilbakela minst 60 kilometer til fots. I løpet av marsjen døde mer enn 2 000 personer, ifølge enkelte kilder mer enn 5 000  mennesker. Før krigen var omkring 25 % av Brnos 270.000 innbyggere tysktalende, i år 2000 var det et par hundre igjen av den tysktalende befolkningen. Noen døde av utmattelse, mens andre ifølge vitner, ble slått ihjel. Blant de fordrevne var også noen tsjekkiske jøder som noen dager tidligere hadde blitt befridd fra konsentrasjonsleire.

Dødsmarsjen var en del av den første såkalte «ville» fordrivelsen, fra krigens avslutning til undertegningen av Potsdamavtalen. Deretter fulgte den «regulerte» fordrivelse, som i det vesentlige var avsluttet i 1947.
Fil:2015-06-22 (20) GuentherZ Drasenhofen Friedhof Massengrab verstorbene Vertriebene.JPG|Massegrav med 186 døde i Drasenhof.
Fil:2016-10-08 GuentherZ (05) Erdberg Friedhof Massengrab Bruenner Todesmarsch.jpg|Grav med 86 ofre fra dødsmarsjen (Erdberg).


## Se også
* Beneš-dekretene

## Referanser
Kvemma kraftverk

**Kvemma kraftverk** er et vannkraftverk i Borgund i Lærdal kommune i Vestland.

Det er et elvekraftverk som utnytter et fall på 540 meter i elven Kvemma.

Installert effekt er 5 MW fra en peltonturbin. Årsproduksjon er 13 GWh.

Kvemma Kraft AS eies av Småkraft og Lærdal Energi.

## Referanser


## Kilder
* 
* NVE vannkraftdatabase
*Småkraft AS
Gamle furutrær

__NOTOC__

**«Gamle furutrær»** er et maleri av Lars Hertervig fra 1865 som regnes som et av hans hovedverk.

Lars Hertervig malte maleriet i Stavanger i en alder av 35. På det tidspunktet hadde han akkurat flyttet tilbake til byen og begynt å arbeide ved Aanensens malerverksted, etter flere år på fattigkassen og et opphold ved Gaustad sykehus.

## Motiv
Maleriet viser tre forkrøplede furutrær i en urskog tidlig en blå-grå morgen. Det ene treet har veltet og lener seg mot det andre treet. I bakgrunnen er det morgendis. Den mørke jorden står i sterk kontrast til den lyse himmelen, og de snødekte fjellene i bakgrunnen.

Inger M. Renberg analyserer motivet i hovedoppgaven sin fra 2002. Hun ser blant annet en fremstilling av en dødsprosess i ulike stadier som er nødvendig for urskogens fornyelse, og dermed et spenningsforhold mellom forgjengelighet og evighet.

## Bildets historie

Petra Aanensen (1858-1950), datter av malermesteren Peder Aanensen (1821-?), etterlot i 1940 familiens kunstarv til Stavanger kunstforening. Denne inkluderte «Gamle furutrær», som hadde vært i familiens eie siden 1865. I 1992 gikk bildet inn i nye Rogaland Kunstmuseums permanentutstilling.

Maleriet *Gamle furutrær* ble i 1976 gjengitt på et norsk frimerke i serien *Malerkunst II*, NK 781.

## Andre malerier av Lars Hertervig med trær som motiv

File:Lars Hertervig - A Forest - Google Art Project.jpg|Skog, 1853
File:Lars Hertervig - Fra Skånevik - Stavanger kunstmuseum - Inventarnr. SG.712.jpg|Fra Skånevik, 1854
File:Lars Hertervig - Rullestadjuvet - Stavanger kunstmuseum - Inventarnr. SG.0651.jpg|Rullestadjuvet, 1855
File:Lars Hertervig - The Tarn - Google Art Project.jpg|Skogtjern, 1865
File:Lars Hertervig - Landscape - Google Art Project.jpg|Landskap, 1902

## Referanser


## Litteratur
* Tommy Sørbø *[http://urn.nb.no/URN:NBN:no-nb_digibok_2010042803002#43 Norges nasjonalmalerier]* 1995 ISBN 8251615801
* Holger Kofoed: *I Lars Hertervigs skog*, Gyldendal Tiden 1991, ISBN 9788205191693
* Inger M. Renberg, Holger Koefoed og Kari Greve: *Lars Hertervig – fragmenter*, Labyrinth Press 2005, ISBN 9788273930316
Marianne Andenæs

**Marianne Knutsdotter Andenæs** (født 15. mars 1990) var leder av Norsk studentorganisasjon (NSO) 2016-2017.

## Bakgrunn
Marianne Andenæs har vokst opp i Bærum kommune i Akershus. Hun snakker flytende spansk og har bodd flere år Spania og Mexico, som følge av en genuin interesse for precolombianske kulturer.

Andenæs startet sin studentpolitiske karrière som leder av fagutvalget for Statsvitenskap ved UiO i 2013. Juni samme år ble hun valgt inn i Studentparlamentet for den studentpolitiske listen Sosialdemokratene, og i perioden 2014-2015 ledet hun arbeidsutvalget. Fra 2015 har Andenæs sittet som medlem av sentralstyret i Norsk studentorganisasjon og under landsmøtet i 2016 ble hun valgt som ny leder etter Therese Eia Lerøen.

## Referanser


## Eksterne lenker
*
Svømming under EM i svømmesport 2016 – 400 meter fri menn

**400 meter frisvømming menn ** var en svømmeøvelse som ble arrangert under Langbane-EM i svømming 2016 i London i Storbritannia. Forsøksheatene og finalen ble svømt den 16. mai 2016. 46 deltakere fra 24 nasjoner deltok i øvelsen.

Henrik Christiansen og Truls Wigdel representerte Norge i øvelsen. Henrik Christiansen tok sølvmedaljen, mens Truls Wigdel ikke kom seg videre fra forsøksheatet. 

## Rekorder
Før konkurransen var gjeldende verdensrekord, europarekord og mesterskapsrekord var som følger:

Følgende rekord ble satt under mesterskapet:

## Resultater
### Forsøksheat
Forsøksheat ble avholdt kl. 10:00 lokal tid.

### Finale
Finalen ble avhold kl. 18:02 lokal tid.

## Referanser
Bianca Walkden

**Bianca Walkden** (født 29. september 1991) er en britisk taekwondoutøver. Hun tok VM-gull i tungvekt under VM i taekwondo 2015, 2017 og 2019 i (WT) den olympiske grenen. Hun har også gull og bronse fra europamesterskapet fra tidligere år.

Under Sommer-OL 2020 i Tokyo tok hun bronse.

## Eksterne lenker
*